ШЕШІМ

Қазақстан Республикасы атынан

2015 жылғы 13 тамыз Атырау қаласы

Атырау облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья Б.К. И., хатшылықта А.А. отырып, Атырау қалалық прокурорының көмекшісі А.А., арыз берушілер Ж. пен Ж.., мүдделі жақтар Ж.Е.А., қорғаншылық және қамқоршылық жөніндегі функцияларды жүзеге асыратын орган Атырау облысы Қызылқоға ауданының білім бөлімінің өкілі Ж.К. (20.07.2015 жылы берілген № 07-12/771 санды сенім хаты негізінде) қатысуларымен, сот ғимаратында жабық сот отырысында арыз берушілер Д.. пен О. 15 қараша 2013 жылы туылған А.Р.Ж. асырап алу туралы арызы бойынша азаматтық істі қарап,

А Н Ы Қ Т А Ғ А Н Ы :

Арыз берушілер Ж. пен Ж.. бала асырап алу туралы арызында, өздерінің заңды некеде тұратындарын, Ж. cіңілісі Ж.. 15 қараша 2013 жылы туылған қызы А.Р.Ж. асырап алғылары келетіндіктерін және бала асырап алуға барлық мүмкіндіктерінің бар екенін. Туу туралы жазбада асырап алынатын баланың тегін Д., атын Е., әкесінің атын Ж., әкесі ретінде Д. шешесі ретінде О. деп өзгертіп, бала асырап алу туралы арызын қанағаттандыруды сұраған.

Сот отырысында арыз берушілер Ж. пен Ж.. арыздарын қуаттап, арызды қанағаттандыруды сұрады.

Сот отырысында мүдделі жақ Ж.., арыз берушілердің арызын қуаттап, өзінің А.есімді қызын жездесі Ж. пен апасы Ж.С.О.асырап алуларына келісімін беретінін және арызды қанағаттандыруды сұрады.

Сот отырысында мүдделі жақ қорғаншылық және қамқоршылық жөніндегі функцияларды жүзеге асыратын орган Қызылқоға ауданының білім бөлімінің өкілі Ж.К., арыз берушілер Ж. пен Ж. бала асырап алуға толық мүмкіндіктерінің бар екенін және бала асырап алу баланың мүддесіне қайшы келмейді деп қорытынды берілгенін, сондықтан арызды қанағаттандыруды сұрады.

Сот, істегі жинақталған дәлелдемелерді сот отырысында зерттеп, тараптардың түсініктемелерін, арыз қанағаттандырылуға жатады деген қорғаншы және қамқоршы органының өкілі мен прокурордың қорытындыларын тыңдап, арыз төмендегі негіздерге сай, қанағаттандырылуға жатады деп санайды.

Қазақстан Республикасының «Неке (ерлі-зайыптылық) және отбасы» туралы Кодексінің 93-бабының 1-бөлігі негізінде, егер ата-ана құқықтарынан айрылмаған болса, баланы асырап алу үшін оның ата-аналарының келісімі қажет екендігі көзделген.

Атырау облысының Қызылқоға аудандық АХАЖ бөлімімен берілген актілік жазбасы № 10-156-13-0000774 санды туу туралы куәлігінде 15 қараша 2013 жылы туылған А.. шешесі ретінде А. баланың әкесі ретінде А.. деп жазылған.

Баланың атына берілген № 4 нысандағы туу туралы анықтамасында, әке туралы мәміметтер шешесінің айтуы бойынша жазылған деп көрсетілген.

Сол себепті, асырап алынатын баланың әкесінің баланы асырап алуға беру туралы келісімі қажет етілмейді.

Асыранып алынатын баланың шешесі Ж. нотариалды арызына сәйкес, ол өзінің 15 қараша 2013 жылы туылған А. арыз берушілер Ж. пен Ж. асырап алуларына келісімін берген.

Бала асырап алу туралы сот шешімі шығарылғанға дейін бала асырап алуға берген келісімдерің күшін жою пікірлері сотқа келіп түспеген.

Қазақстан Республикасының «Неке (ерлі-зайыптылық) және отбасы» туралы Кодексінің 84-бабының 1-бөлігіне сай, тууы осы Кодексте белгіленген тәртіппен тіркелген және толық тән саулығы, психикалық, рухани және адамгершілік жағынан дамуын қамтамасыз ету мүмкіндіктері ескеріле отырып, кәмелетке толмаған балаларға қатысты тек қана солардың мүддесінде асырап алуға жол беріледі.

Осы Кодекстің 91-бабының 1 бөлігіне сәйкес, бала асырап алушы адамның отбасында баланың қалыпты дене бітімі, психикалық, рухани және адамгершілік жағынан дамуы, тәрбиеленуi және бiлiм алуы үшiн жағдайлар болған кезде бала асырап алуға рұқсат етiледi.

Сонымен қатар, «Соттардың бала асырап алу туралы iстердi қарау кезiнде неке және отбасы туралы заңнаманы қолдануының кейбiр мәселелерi туралы» Қазақстан Республикасы Жоғарғы Сотының 2000 жылғы 22 желтоқсандағы № 17 нормативтік қаулысының 13-бөлігіне сай, бала асырап алудың мүмкiн екендiгi туралы мәселенi қарау кезiнде, әрбiр нақтылы жағдайда, бала асырап алушының адамгершiлiк және өзге де жеке басының қасиеттерiн (арыз берушiнiң жұмыстағы, тұрмыстағы тәртiбiн сипаттайтын мән-жайлар, қасақана жасаған қылмыстары үшiн соттылығының болмауы және т.б.), оның денсаулығының жайын, жасын, отбасы iшiндегi қалыптасқан қарым-қатынасын, осы адамдар мен баланың арасындағы пайда болған қатынастарды, сондай-ақ болашақ бала асырап алушылардың материалдық және тұрмыстық жағдайларын тексеру және ескеру қажет.

Атырау облысының Қызылқоға ауданының АХАЖ бөлімімен 2000 жылғы 11 тамызда берілген актілік жазбасы № 20 санды неке қию туралы куәлігіне сәйкес арыз берушілер Ж. пен Ж. аталған уақыттан бері заңды некеде.

Атырау облысы Қызылқоға ауданының білім бөлімінің қорытындысына сәйкес, бала асырап алушылар Ж.. пен Ж. тұрақты табыс көздерінің және тұрғылықты жерлерінің бар екендігі, баланы асырап бағуға, тәрбиелеуге толық жағдайларының жеткілікті екендігі көрсетіліп, қорғаншылық және қамқоршылық орган ретінде баланы асырап алу баланың мүддесіне қайшы келмейді деген қорытынды берген.

Атырау облысы Қызылқоға ауданының білім бөлімімен жүргізілген тұрғын-жайды тексеру актісіне сәйкес, бала асырап алушылар Ж. пен Ж. тұрғын үймен қамтылғандары, бұл үйде баланы асырап бағуға тәрбиелеуге толық жағдайларының жеткілікті екендігі көрсетіліп, баланы тәрбиелеуде, бағып асырауға толықтай мүмкіндіктерінің бар екендігі көрсетілген.

Бала асырап алуға тілек білдіруші Ж. пен Ж..тек жақсы жағынан мінезделген, сотталмаған, тұрғын үймен қамтылған, тұрақты табыс көздері бар және олардың аттарына берілген медициналық анықтамаларға сәйкес дендері сау, тері-венерологиялық, психиатрлық, наркологиялық диспансерлерінде есепте жоқ. ВИЧ/ЖҚТБ ауруына шалдықпаған.

Қазақстан Республикасы Жоғарғы Сотының «Соттардың бала асырап алу туралы iстердi қарау кезiнде неке және отбасы туралы заңнаманы қолдануының кейбiр мәселелерi туралы» 2000 жылғы 22 желтоқсандағы № 17 нормативтік қаулысының 9-бөлігінде, асырап алу туралы талапты тиiсiнше қарай отырып, сот арызданушының асырап алу мүмкiндiгiн терiске шығаратын негiздердiң жоқтығы туралы мәселенi талқылап алуы қажет (Кодекстің 91-бабының 2-тармағы, 92-бабының 1-тармағы). Бала асырап алушы мен асырап алынушы баланың жас айырмасы кем дегенде 16 жас болуға және ол 45 жастан аспауға тиіс екендiгi туралы Кодекстің 91-бабының талаптарын негiзге ала отырып, Кодекс себепті деп таныған негіздер бойынша (туыстық қарым-қатынаста болу немесе баланың оны асырап алатын адамға бауыр басып, оны өзiнiң ата-анасы деп есептеуi және т.б.) жас айырмасын қысқартуға болатындығын соттардың назарда ұстағандары жөн.

Асырап алынатын бала мен бала асырап алушылар Ж. жас айырмасы 49 жасты, ал Ж жас айырмасы 45 жасты құрайды.

Бірақ, тараптар мен куәлердың түсініктерінен және сотқа ұсынылған құжаттардан асырап алынатын бала Р. арыз беруші Ж. немере сіңілсі Ж. баласы болып келетіні, яғни олардың араларында жақын туыстық қатыстары бар екені анықталды.

Сондықтан, сот бала асырап алушымен асырап алынатын баланың арасында жақын туыстық қатынастың барын, баладан анасы бас тартып отырғанын және оның туылған кезінен арыз берушілердің тәрбиесінде екенін, бала мен асырап алушының арасындағы бір-бірлеріне қалыптасқан қарым-қатынастарын ескеріп, асырап алушылар баланың қалыпты дене бітіміне, психикалық, рухани және адамгершілік жағынан дамуына, тәрбиеленуiне жағдай жасайтынын, сонымен қатар, бала асырап алушының адамгершiлiк және өзге де жеке басының қасиеттерiн негізге ала отырып, кәмелетке толмаған баланың мүддесі үшін арыз беруші Ж. пен асырап алынатын баланың арасындағы жас айырмасы дәлелді себептерге байланысты ұлғатуға жатады деп есептейді.

Олармен бала асырап алу кәмелетке толмаған баланың мүддесіне қайшы келмейді.

Сондықтан, Ж. пен Ж. бала асырап алу туралы арызы қанағаттандырылуға жатады.

Қазақстан Республикасының «Неке (ерлі-зайыптылық) және отбасы» туралы Кодексінің 97-бабының 2-бөлігіне сәйкес, егер бұл баланың мүдделеріне қайшы келмесе, асырап алынған балаға бала асырап алушының өтініші бойынша бала асырап алушының тегі, сондай-ақ ол көрсеткен аты беріледі. .... Егер бала асырап алушы ерлі-зайыптылардың тектері әр түрлі болса, бала асырап алушы ерлі-зайыптылардың келісімі бойынша, асырап алынған балаға олардың біреуінің тегі беріледі.

Осы Кодексінің 99-бабының 1-бөлігіне сай, бала асырап алушылардың өтiнiшi бойынша сот туу туралы актілер жазбалары кiтабына оларды өздері асырап алған баланың ата-аналары ретiнде жазу туралы шешiм қабылдайды.

Сондықтан, бала асырап алушылардың арызына сәйкес, асырап алынатын баланың тегі Д., аты Е., әкесінің аты Ж., әкесі ретінде Д. шешесі ретінде О.. деп өзгертілуге жатады.

Қазақстан Республикасының «Неке (ерлі зайыптылық) және отбасы» туралы Кодексінің 100-бабында көзделген бала асырап алудың құқықтық салдары тараптарға түсіндірілуге жатады, яғни 1.Асырап алынған бала және оның ұрпағы - бала асырап алушылар мен олардың туыстарына қатысы бойынша, ал бала асырап алушылар мен олардың туыстары асырап алынған бала мен оның ұрпағына қатысы бойынша жеке мүлiктiк емес және мүлiктiк құқықтары мен мiндеттерінде шыққан тегi бойынша туыстарына теңестiрiледi. 2.Асырап алынған бала жеке мүлiктiк емес және мүлiктiк құқықтарынан айрылады және өзiнiң туған ата-аналарына қатысты мiндеттерден босатылады. 3.Баланы бiр адам асырап алған кезде, егер бала асырап алушы ер адам болса - анасының тiлегi бойынша немесе, егер бала асырап алушы әйел болса - әкесiнiң тiлегi бойынша жеке мүлiктiк емес және мүлiктiк құқықтар мен мiндеттердiң сақталуы мүмкiн.4. Бала асырап алушы асырап алынған баланың меншiгiндегi мүлiктiң сақталуы үшiн жауаптылықта болады. Бала асырап алудан бас тартылған жағдайда, осы мүлiктi қайтару жөнiндегi мiндет те бала асырап алушыға жүктеледi.

Бала асырап алушыға бала асырап алу туралы өтінішті қанағаттандыруға байланысты бала асырап алушылардың және асырап алынған баланың өзара құқықтары мен міндеттері сот шешімі заңды күшіне енген күннен бастап пайда болатыны түсіндірілуге жатады.

Жоғарыдағылар негізінде, Қазақстан Республикасының Азаматтық іс– жүргізу кодексінің 217-219, 221, 317-5 баптарын басшылыққа алып, сот

ШЕШІМ ЕТТІ:

Д. пен О. 15 қараша 2013 жылы туылған А. асырап алу туралы арызы қанағаттандырылсын.

15 қараша 2013 жылы туылған А. арыз берушілер Д.пен О. асырап алуларына берілсін.

15 қараша 2013 жылы туылған А. туу туралы № 10-156-13-0000774 санды акт жазбасына өзгеріс енгізілсін:

Тегі «А» деген жазба «Д.», аты «Р.» деген жазба «Е.», әкесінің аты «Ж.» деген жазба «Ж.», әкесі «.» деген жазба «Д.Ж.С.», шешесі «А.Ж.Е.» деген жазба «О.Ш.Л.» деп көрсетілсін.

Бала асырап алушыға бала асырап алу туралы өтінішті қанағаттандыруға байланысты бала асырап алушылардың және асырап алынған баланың өзара құқықтары мен міндеттері сот шешімі заңды күшіне енген күннен бастап пайда болатыны түсіндірілсін.

Қазақстан Республикасының Азаматтық іс жүргізу кодексінің 334,335 баптарының талаптарына сәйкес, шешімнің көшірмесі тапсырылған күннен бастап 15 (он бес) күн ішінде Атырау облысының кәмелетке толмағандардың істері жөніндегі мамандандырылған ауданаралық соты арқылы Атырау облыстық сотының азаматтық және әкімшілік істер жөніндегі апелляциялық сот алқасына шағым беруге, наразылық келтіруге болатыны түсіндірілсін.

Судья Б.К.И.